**แนวปฏิบัติการเสนอขอพระราชทานเครื่องราชอิสริยาภรณ์**

**และเหรียญจักรพรรดิมาลาประจำปี พ.ศ.๒๕๕๙**

1. **การเสนอขอพระราชทานเครื่องราชอิสริยาภรณ์ข้าราชการ**

**คุณสมบัติผู้เสนอขอพระราชทานเครื่องราชอิสริยาภรณ์**

1) เป็นผู้มีสัญชาติไทย

2) เป็นผู้ประพฤติดีและปฏิบัติงานราชการหรือปฏิบัติงานที่เป็นประโยชน์ต่อสาธารณชน ด้วยความอุตสาหะ

 ซื่อสัตย์ และเอาใจใส่ต่อหน้าที่อย่างดียิ่ง

3) เป็นผู้ไม่เคยต้องรับโทษจำคุกโดยคำพิพากษาถึงที่สุดให้จำคุก เว้นแต่โทษสำหรับความผิดที่กระทำโดย

 ประมาทหรือความผิดลหุโทษ

4) ข้าราชการผู้ขอพระราชทานต้องมีเวลารับราชการติดต่อกันมาแล้วไม่น้อยกว่า 5 ปีบริบูรณ์

 **นับตั้งแต่วันบรรจุ**

5) ไม่อยู่ระหว่างถูกสอบสวนความผิดทางอาญาหรือสอบสวนทางวินัยกรณีที่ข้าราชการครูถูกกล่าวหาว่ากระทำผิดอาญา อยู่ระหว่างการสอบสวนของเจ้าหน้าที่ตำรวจหรือระหว่างดำเนินคดีทางศาล หรือถูกกล่าวหาว่ากระทำผิดวินัย อยู่ระหว่างการสืบสวนหรือสอบสวนพิจารณาลงโทษก่อนการเสนอขอพระราชทาน แม้ผู้นั้นยังไม่ได้ ชื่อว่าเป็นผู้กระทำผิดจริงตามที่ถูกกล่าวหาทางอาญาหรือวินัย ให้รอการพิจารณาการขอพระราชทานไว้ก่อน

 6) กรณีที่มีข้าราชการในสังกัดได้รับการเลื่อนและแต่งตั้งให้ดำรงตำแหน่งสูงขึ้นหลังจากส่งรายละเอียด การขอพระราชทานประจำปีแล้ว ให้รวบรวมเสนอขอในปีถัดไป

 7) ตรวจสอบรายชื่อจากราชกิจจานุเบกษา หรือบัญชีเสนอขอพระราชทานย้อนหลังว่าเคยขอพระราชทานในชั้นตรานั้นๆ แล้วหรือยัง ทั้งนี้เพื่อมิให้เกิดการขอซ้ำ เช่น ถ้าในปี 2558 ได้เสนอขอพระราชทานไปแล้ว ในปี 2559 จะเสนอขอพระราชทานชั้นสูงอีกไม่ได้ เพราะเป็นการขอในปีติดต่อกัน

8) หากมีการเปลี่ยนแปลง ชื่อ – ชื่อสกุล ให้ระบุ ชื่อ – ชื่อสกุลเดิมไว้ด้วย

9) ผู้มาช่วยราชการ ให้ระบุชื่อต้นสังกัดไว้ด้วย

**เกณฑ์การขอพระราชทาน**

|  |  |
| --- | --- |
| **ชั้นตรา** | **เกณฑ์การขอพระราชทานเครื่องราชอิสริยาภรณ์** |
|  **1. ชั้นต่ำกว่าสายสะพาย** |
| บ.ม. | เป็นข้าราชการระดับ 1 หรือระดับ 2 (แต่ถ้ากรณีมีอายุราชการครบ 5 ปีบริบูรณ์ให้ข้ามไปขอ บ.ช. ได้โดยไม่ต้องขอ บ.ม.) |
| บ.ช. | เป็นข้าราชการระดับ 1 หรือระดับ 2 (ทั้งสองระดับรวมกันแล้ว ครบ 10 ปีบริบูรณ์) |
| จ.ม. | เป็นข้าราชการระดับ 3 หรือระดับ 4 (กรณีเริ่มรับราชการในระดับ 3 หรือระดับ 4 และมีอายุราชการครบ 5 ปีบริบูรณ์) |
| จ.ช. | เป็นข้าราชการระดับ 3 หรือระดับ 4 (ทั้งสองระดับรวมกันแล้วครบ 10 ปีบริบูรณ์) |
| ต.ม. | เป็นข้าราชการระดับปฏิบัติการ หรือข้าราชการครู อันดับ คศ.1 |
| ต.ช. | เป็นข้าราชการระดับชำนาญการ หรือข้าราชการครู อันดับ คศ.2 |
| ท.ม. | เป็นข้าราชการระดับชำนาญการ หรือข้าราชการครู อันดับ คศ.2 และรับเงินเดือน 22,140 บาท |
| ท.ช. | 1. เป็นข้าราชการระดับชำนาญการ หรือข้าราชการครู อันดับ คศ.2 มาแล้วครบ 5 ปีบริบูรณ์  และรับเงินเดือน 22,140 บาท หรือ2. เป็นข้าราชการระดับชำนาญการพิเศษ หรือข้าราชการครู อันดับ คศ.3 |

/เกณฑ์การขอ...

-2-

**เกณฑ์การขอพระราชทาน**

|  |  |
| --- | --- |
| **ชั้นตรา** | **เกณฑ์การขอพระราชทานเครื่องราชอิสริยาภรณ์** |
|  **1. ชั้นสายสะพาย** |
| ป.ม. | ก. ข้าราชการระดับ 8 (อันดับ คศ.3) ดำรงตำแหน่งผู้บังคับบัญชา (ผู้อำนวยการสำนักงานเขตพื้นที่ การศึกษา, ผู้อำนวยการสถานศึกษา) ตามระเบียบกำหนด  1. ขอได้ในปีที่จะเกษียณอายุราชการ หรือปีที่ก่อนเกษียณอายุราชการ 2. ต้องได้รับเงินเดือนเต็มขั้นของระดับ 8 (อันดับ คศ.3) ขั้น 58,390 บาท 3. ได้รับเครื่องราชอิสริยาภรณ์ ชั้น ท.ช. มาแล้วไม่น้อยกว่า 5 ปีบริบูรณ์**ข. ข้าราชการระดับ 9 (อันดับ คศ.4)** 1. ได้รับเครื่องราชอิสริยาภรณ์ ชั้น ท.ช. มาแล้วไม่น้อยกว่า 3 ปีบริบูรณ์ 2. ได้รับเครื่องราชอิสริยาภรณ์ ชั้น ท.ช. มาแล้วในปีที่จะเกษียณอายุราชการ ให้ขอชั้น ป.ม. ได้เลย (กรณีนี้ให้ขอปีติดกันได้) |
| ป.ช. | 1. เป็นข้าราชการระดับ 9 (คศ.4) หรือระดับ 10 (คศ.5) หรือระดับ 11 (คศ.5)  ได้ชั้น ป.ม. มาแล้วไม่น้อยกว่า 3 ปีบริบูรณ์2. เป็นข้าราชการระดับ 9 (คศ.4) หรือระดับ 10 (คศ.5) หรือระดับ 11 (คศ.5)  ได้ชั้น ป.ม. มาแล้วไม่น้อยกว่า 3 ปีบริบูรณ์ ในปีที่จะเกษียณอายุราชการ ให้ขอชั้น ป.ช. ได้เลย  (กรณีนี้ให้ขอปีติดกันได้) |
| ม.ว.ม. | 1. เป็นข้าราชการระดับ 9 (คศ.4) หรือระดับ 10 (คศ.5) หรือระดับ 11 (คศ.5)  ได้ชั้น ป.ช.มาแล้วไม่น้อยกว่า 5 ปีบริบูรณ์ในปีที่จะเกษียณอายุราชการ ให้ขอชั้น ป.ช. ได้เลย  (กรณีนี้ให้ขอปีติดกันได้) |

/เอกสารประกอบ...

### -3-

**เอกสารประกอบคำขอพระราชทานเครื่องราชอิสริยาภรณ์ชั้นต่ำกว่าสายสะพาย (บ.ม. – ท.ช.) ดังนี้**

### - แบบรายงานการเสนอขอพระราชทานเครื่องราชอิสริยาภรณ์ (แบบ ร.ร.๑) จำนวน 3 ชุด

###  (ลงลายมือชื่อด้วยหมึกสีน้ำเงิน) โดยผู้บริหารสถานศึกษาเป็นผู้ลงนามรับรองความถูกต้อง

### - สำเนา ก.พ.๗ จำนวน 3 ฉบับ / คน (เจ้าหน้าที่ ก.พ.๗ รับรองสำเนาถูกต้อง)

### - สำเนาทะเบียนบ้าน จำนวน 3 ฉบับ / คน (เจ้าตัวรับรองสำเนาถูกต้องใช้หมึกสีน้ำเงินระบุชื่อ นามสกุล

###  ตำแหน่งและโรงเรียนให้ชัดเจน)

###  - สำเนาบัตรประชาชน จำนวน 3 ฉบับ (เจ้าตัวรับรองสำเนาถูกต้องใช้หมึกสีน้ำเงินระบุชื่อนามสกุล

###  ตำแหน่งและโรงเรียนให้ชัดเจน)

- แบบบัญชีงบหน้าสรุปตามชั้นตราที่ขอ (สพป.2, สพป.4 ) จำนวน ๑ ชุด /โรงเรียน

- แบบบัญชีแสดงคุณสมบัติผู้ขอพระราชทานตามชั้นตราที่ขอ (สพป.3, สพป.5) จำนวน 3 ฉบับ

### เอกสารประกอบคำขอพระราชทานเครื่องราชอิสริยาภรณ์ชั้นสายสะพาย ดังนี้

### - แบบ ร.ร.๑ จำนวน 3 ชุด (ลงลายมือชื่อด้วยหมึกสีน้ำเงิน) โดยผู้บริหารสถานศึกษาเป็น

###  ผู้ลงนามรับรองความถูกต้อง

### - สำเนา ก.พ.๗ จำนวน 3 ฉบับ/คน (เจ้าหน้าที่ ก.พ.๗ รับรองสำเนาถูกต้อง)

- สำเนาบัตรประชาชน จำนวน 3 ฉบับ (เจ้าตัวรับรองสำเนาถูกต้องใช้หมึกสีน้ำเงินระบุชื่อนามสกุล

 ตำแหน่งและโรงเรียนให้ชัดเจน)

- สำเนาทะเบียนบ้าน จำนวน 3 ฉบับ (เจ้าตัวรับรองสำเนาถูกต้องใช้หมึกสีน้ำเงินระบุชื่อนามสกุล ตำแหน่ง

 และโรงเรียนให้ชัดเจน)

- สำเนาคำสั่งเลื่อนขั้นเงินเดือน ๑ ตุลาคม ๒๕๕8 จำนวน 3 ชุด (เจ้าตัวรับรองสำเนาถูกต้องใช้หมึกสีน้ำเงิน

 ระบุชื่อ นามสกุล ตำแหน่งและโรงเรียนให้ชัดเจน)

- สำเนาคำสั่งแต่งตั้งให้มีวิทยฐานะชำนาญการพิเศษ/เชี่ยวชาญหรือสำเนาคำสั่งเลื่อนหรือแต่งตั้งให้ดำรง

 ตำแหน่งที่ได้รับเงินเดือนระดับ ๙ จำนวน 3 ฉบับ (เจ้าตัวรับรองสำเนาถูกต้องใช้หมึกสีน้ำเงินระบุ

 ชื่อ นามสกุล ตำแหน่งและโรงเรียนให้ชัดเจน)

- สำเนาใบกำกับเครื่องราชอิสริยาภรณ์ ชั้น ท.ช./ป.ม./ป.ช. หรือสำเนาราชกิจจานุเบกษา

 ชั้น ท.ช.,ป.ม. และ ป.ช. จำนวน 3 ฉบับ (เจ้าตัวรับรองสำเนาถูกต้องใช้หมึกสีน้ำเงินระบุชื่อ นามสกุล

 ตำแหน่งและโรงเรียนให้ชัดเจน)

- แบบบัญชีงบหน้า (สพป.1) จำนวน ๑ ชุด /โรงเรียน

- แบบบัญชีแสดงคุณสมบัติผู้ขอพระราชทาน (สพป.3) จำนวน 3 ฉบับ

 - หนังสือรับรองความประพฤติจำนวน ๒ ฉบับ ออกโดยผู้บังคับบัญชาชั้นต้น (ห้ามถ่ายเอกสาร)

 โดยให้ผู้เสนอขอติดต่อกลุ่มบริหารงานบุคคล เพื่อทำหนังสือรับรองความประพฤติ

/ การเสนอขอ..

-4-

**การเสนอขอพระราชทานเหรียญจักรพรรดิมาลา**

**คุณสมบัติ**

1. ผู้มีสิทธิ์ขอพระราชทานเหรียญจักรพรรดิมาลาจะต้องเป็นผู้ที่ได้รับราชการมาด้วยดีครบ

๒๕ ปีบริบูรณ์ ไม่เคยถูกลงโทษทางวินัยและไม่อยู่ระหว่างการถูกดำเนินการทางวินัย (นับถึงวันที่ ๕ ธันวาคมของปีที่จะขอพระราชทาน) และแม้ว่าจะได้รับการล้างมลทินและให้รวมถึงข้าราชการที่ไม่ได้รับการเลื่อนขั้นเงินเดือน เนื่องจาก ผลการประเมินราชการต่ำเกณฑ์ ลาป่วย ลากิจ และมาสายเกิน ซึ่งไม่อาจถือได้ว่ารับราชการมาด้วย ความเรียบร้อย จึงไม่อยู่ในเกณฑ์เสนอขอพระราชทานเหรียญจักรพรรดิมาลา (หนังสือ ศธ 04009/ว58 ลงวันที่ 6 มกราคม 2557)

 2. ผู้มีสิทธิ์ขอพระราชทานเหรียญจักรพรรดิมาลาต้องไม่เป็นผู้ที่ไม่ได้เลื่อนขั้นเงินเดือนเนื่องจาก การลาเกิน เช่น ลาป่วย ลากิจ และสายเกิน (ยกเว้นการลาศึกษาต่อและการลาติดตามคู่สมรสไปต่างประเทศ)

3. การนับเวลาครบ ๒๕ ปี ให้นับเวลาราชการตั้งแต่วันอายุครบ ๑๘ ปีบริบูรณ์ เวลาราชการ

ขณะที่เป็นครูประชาบาล ตามระเบียบครูประชาบาลจะเอามานับรวมด้วยไม่ได้

4. สำหรับผู้ที่เคยออกจากราชการไปแล้วและได้กลับเข้ารับราชการใหม่ให้นับเวลาโดยคำนวณเวลา

รับราชการครั้งแรกและครั้งหลังมารวมกันได้และการรับเวลาต้องให้ครบ ๒๕ ปีบริบูรณ์ นับถึงวันที่ ๕ ธันวาคม ของปีที่จะขอพระราชทาน

 5. ผู้ที่จะขอพระราชทานเหรียญจักรพรรดิมาลาจะขอพระราชทานเครื่องราชอิสริยาภรณ์ตามสิทธิในปีเดียวพร้อมกันได้ให้จัดพิมพ์ประวัติของตัวเองเรียงลำดับ**ตั้งแต่เริ่มบรรจุจนถึงวันที่ ๑ ตุลาคม ๒๕๕**9 **และลงรายการในบรรทัดสุดท้าย (1 ตุลาคม 2559) ในช่องวัน/เดือน/ปี ที่รับราชการว่า (จนถึงปัจจุบัน) โดยให้ลงรายการที่ได้รับการเลื่อนขั้นเงินเดือน (เฉพาะเดือน เม.ย. และ ต.ค.เท่านั้น) ทุกรายการห้ามเว้นปี พ.ศ.และให้เจ้าของประวัติลงลายมือชื่อด้วยตนเอง ด้วยปากกาสีน้ำเงินเท่านั้นและห้ามสำเนา** และให้ดำเนินการ จัดแนบรายละเอียดดังนี้

- แบบ ร.ร.๑ (เจ้าตัวรับรองสำเนาถูกต้องใช้หมึกสีน้ำเงินระบุชื่อ นามสกุล ตำแหน่งและโรงเรียน

 ให้ชัดเจน) คนละ 3 ชุด

- แบบสำเนาประวัติสำหรับเสนอขอพระราชทานเหรียญจักรพรรดิมาลาให้พิมพ์ด้วยกระดาษเอ๔

 ตัวอักษร TH SarabunIT๙ ตัวหนังสือขนาด ๑6 นิ้ว จำนวน 3 ชุด/คน( ลงลายมือชื่อด้วย

 หมึกสีน้ำเงินห้ามถ่ายเอกสาร)

- แนบสำนา ก.พ.๗ จำนวน 3ฉบับ / คน (เจ้าหน้าที่ ก.พ.๗ รับรองสำเนาถูกต้อง)

- สำเนาบัตรประชาชน จำนวน 3 ฉบับ(เจ้าตัวรับรองสำเนาถูกต้องใช้หมึกสีน้ำเงินระบุ

 ชื่อนามสกุล ตำแหน่งและโรงเรียนให้ชัดเจน)

- แนบสำเนาทะเบียนบ้าน จำนวน 3 ฉบับ/ คน(เจ้าตัวรับรองสำเนาถูกต้องใช้หมึกสีน้ำเงิน

 ระบุ**ชื่อ นามสกุล ตำแหน่งและโรงเรียนให้ชัดเจน)**

- ประวัติสำหรับเสนอขอพระราชทานเหรียญจักรพรรดิมาลา จำนวน 3 ฉบับ

- แบบบัญชีงบหน้า (ร.จ.พ.๑) จำนวน 1 ชุด/โรงเรียน

- แบบบัญชีงบหน้าแสดงคุณสมบัติผู้ขอพระราชทาน (ร.จ.พ.2) จำนวน 1 ฉบับ

**\* ให้ศึกษารายละเอียดจากแนวปฏิบัติและตัวอย่างที่กำหนดให้ การกรอกประวัติการรับราชการ**

**ให้กรอกลงในฟอร์มที่กำหนดไว้ตามเอกสารที่แนบไปพร้อม**

/การเสนอขอ...

- 5-

**2. การเสนอขอพระราชทานเครื่องราชอิสริยาภรณ์ให้แก่ลูกจ้างประจำ**

**คุณสมบัติ**

 ๑. ต้องปฎิบัติงานติดต่อกันมาเป็นระยะเวลาไม่น้อยกว่า ๘ ปีบริบูรณ์นับตั้งแต่วันเริ่มจ้างจนถึงวันก่อนวันพระราชพิธีเฉลิมพระชนมพรรษาของปีที่ขอพระราชทานไม่น้อยกว่า ๖๐ วัน **(ก่อนวันที่ ๖ ตุลาคม ๒๕๕9)**

 ๒. ต้องเป็นลูกจ้างประจำของส่วนราชการ ตามระเบียกระทรวงการคลัง ว่าด้วยลูกจ้างประจำของ

ส่วนราชการ

 ๓. ต้องเป็นลูกจ้างประจำที่มีชื่อ และลักษณะงานเป็นลูกจ้างโดยตรง**หมวดฝีมือ** หรือลูกจ้างประจำ ที่มีชื่อและลักษณะงานเหมือนข้าราชการ

 ๔. เป็นผู้ที่มีความประพฤติดีและปฎิบัติราชการในงานที่เป็นประโยชน์ต่อสาธารณชนด้วยความอุตสาหะ ซื่อสัตย์ และเอาใจใส่อย่างดียิ่ง

 ๕. เป็นผู้ไม่เคยมีพระบรมราชานุญาตให้เรียกคืนเครื่องราชอิสริยาภรณ์หรือต้องรับโทษจำคุก โดยคำพิพากษาถึงที่สุดให้จำคุก เว้นแต่เป็นโทษสำหรับความผิดที่ได้กระทำโดยประมาณหรือความผิดลหุโทษ

 ๖. ลูกจ้างประจำหมวดแรงงาน หากภายหลังได้รับการแต่งตั้งให้ดำรงตำแหน่งในหมวดฝีมือให้นับระยะเวลาการปฎิบัติงานต่อเนื่องกันตั้งแต่วันเริ่มบรรจุจนถึงก่อนวันพระราชพิธีเฉลิมพระชนมพรรษาของปี ที่ขอพระราชทานไม่น้อยกว่า ๖๐ วัน (ต้องปฎิบัติงานติดต่อกันมาแล้วไม่น้อยกว่า ๘ ปีบริบูรณ์)

**เกณฑ์การขอพระราชทาน**

|  |  |  |
| --- | --- | --- |
| **ชั้นตราที่****ขอได้** | **เกณฑ์การพระราชทานเครื่องราชอิสริยาภรณ์****ลูกจ้างประจำ** | **หมายเหตุ** |
| **บ.ม.** | ลูกจ้างประจำ ซึ่งได้รับเงินค่าจ้างตั้งแต่อัตราเงินเดือนขั้นต่ำของข้าราชการพลเรือนระดับ ๓ แต่ไม่ถึงขั้นต่ำของอัตราเงินเดือนข้าราชการพลเรือนระดับ ๖ (8,340 – ๑5,050บาท) |  |
| **บ.ช.** | ได้ชั้น บ.ม. มาแล้วไม่น้อยกว่า ๕ ปีบริบูรณ์ ได้รับเงินค่าจ้างตั้งแต่อัตราเงินเดือนขั้นต่ำของข้าราชการพลเรือนระดับ ๖ ขึ้นไป(๑5,050บาทขึ้นไป) |  |
| **จ.ม.** | ได้ชั้น บ.ช.มาแล้วไม่น้อยกว่า ๕ ปีบริบูรณ์  |  |
| **จ.ช.** | ได้ชั้น จ.ม. มาแล้วไม่น้อยกว่า ๕ ปีบริบูรณ์  |  |

**เอกสารประกอบคำขอ**

###  - การเสนอขอพระราชทานให้ผู้มีคุณสมบัติกรอกรายละเอียดของผู้มีคุณสมบัติในการเสนอขอ

### พระราชทานเครื่องราชอิสริยาภรณ์ในแบบรายงานการเสนอขอพระราชทานเครื่องราชอิสริยาภรณ์ (แบบ ร.ร.๑)

### คนละ 3 ชุด

 - สำเนา ก.พ.๗ จำนวน 3 ฉบับ / คน (เจ้าหน้าที่ ก.พ.๗ รับรองสำเนาถูกต้อง)

 - สำเนาบัตรประชาชน จำนวน 3 ฉบับ (เจ้าตัวรับรองสำเนาถูกต้องใช้หมึกสีน้ำเงินระบุ

ชื่อนามสกุล ตำแหน่งและโรงเรียนให้ชัดเจน)

 - สำเนาทะเบียนบ้าน จำนวน 3 ฉบับ / คน (เจ้าตัวรับรองสำเนาถูกต้องใช้หมึกสีน้ำเงิน

ระบุชื่อ นามสกุล ตำแหน่งและโรงเรียนให้ชัดเจน)

 - แบบบัญชีงบหน้า (สพป.4) จำนวน ๑ ชุด / โรงเรียน

/ การเสนอขอ...

- 6 -

**3. การเสนอขอพระราชทานเครื่องราชอิสริยาภรณ์พนักงานราชการ**

 ให้ปฏิบัติตามประกาศคณะปฏิรูปการปกครองในระบอบประชาธิปไตยอันมีพระมหากษัตริย์ทรงเป็นประมุข เรื่องแก้ไขเพิ่มเติมระเบียบสำนักนายกรัฐมนตรีว่าด้วยการขอพระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยิ่งมงกุฎไทย พ.ศ. ๒๕๓๖ (บัญชี ๓๒) ให้ดำเนินการจัดทำรายละเอียดดังนี้

**คุณสมบัติ**

 ๑. ต้องเป็นพนักงานราชการตามสัญญาจ้างของส่วนราชการตามระเบียบสำนักนายกรัฐมนตรีว่าด้วยพนักงานราชการ พ.ศ. ๒๕๔๗

 ๒. ต้องเป็นพนักงานราชการที่มี่ชื่อและลักษณะงานเป็นพนักงานที่เทียบเท่ากับลูกจ้างประจำ

หมวดฝีมือขึ้นไป ตามระเบียบกระทรวงการคลังว่าด้วยลูกจ้างประจำส่วนราชการ

 ๓. ต้องปฏิบัติงานติดต่อกันมาแล้วไม่น้อยกว่า ๕ ปีบริบูรณ์ นับตั้งแต่วันเริ่มจ้างจนถึงวันก่อนพระราชพิธีเฉลิมพระชนมพรรษาของปีที่ขอไม่น้อยกว่า ๖๐ วัน **(ก่อนวันที่ ๖ ตุลาคม ๒๕๕9)**

 ๔. เป็นผู้ที่มีความประพฤติดีและปฎิบัติราชการในงานที่เป็นประโยชน์ต่อสาธารณาชนด้วยความอุตสาหะ ซื่อสัตย์และเอาใจใส่อย่างดียิ่ง

 ๕. เป็นผู้ไม่เคยมีพระบรมราชานุญาตให้เรียกคืนเครื่องราชอิสริยาภรณ์หรือต้องรับโทษจำคุก

โดยคำพิพากษาถึงที่สุดให้จำคุก เว้นแต่เป็นโทษสำหรับความผิดที่ได้กระทำโดยประมาทหรือความผิดลหุโทษ

**เกณฑ์การขอพระราชทาน** กลุ่มงานบริการ , กลุ่มงานเทคนิค และกลุ่มงานบริหารทั่วไป

|  |  |  |
| --- | --- | --- |
| **ชั้นตราที่ขอได้** | **เกณฑ์การพระราชทานเครื่องราชอิสริยาภรณ์****พนักงานราชการ** | **หมายเหตุ** |
| **บ.ม.** | ปฏิบัติงานติดต่อกันมาแล้วไม่น้อยกว่า ๕ ปีบริบูรณ์ขอ บ.ม. |  |
| **บ.ช.** | ได้ชั้น บ.ม. มาแล้วไม่น้อยกว่า ๕ ปีบริบูรณ์ ขอ บ.ช. |  |
| **จ.ม.** | ได้ชั้น บ.ช. มาแล้วไม่น้อยกว่า ๕ ปีบริบูรณ์ ขอ จ.ม. |  |
| **จ.ช.** | ได้ชั้น จ.ม. มาแล้วไม่น้อยกว่า ๕ ปีบริบูรณ์ ขอ จ.ช. |  |
| **ต.ม.** | ได้ชั้น จ.ช. มาแล้วไม่น้อยกว่า ๕ ปีบริบูรณ์ ขอ ต.ม. |  |

**เอกสารประกอบคำขอ**

- แบบ ร.ร.๑ (ลงลายมือชื่อด้วยหมึกสีน้ำเงิน) คนละ 3 ชุด

- สำเนาสัญญาจ้างครั้งแรกและสัญญาครั้งล่าสุด สัญญาละ 3 ฉบับ/ คน (เจ้าตัวรับรองสำเนาถูกต้อง

 ใช้หมึกสีน้ำเงิน)

- สำเนาบัตรประชาชน จำนวน 3 ฉบับ (เจ้าตัวรับรองสำเนาถูกต้องใช้หมึกสีน้ำเงินระบุชื่อ-นามสกุล

 ตำแหน่งและโรงเรียนให้ชัดเจน)

 - สำเนาทะเบียนบ้าน จำนวน 3 ฉบับ / คน (เจ้าตัวรับรองสำเนาถูกต้องใช้หมึกสีน้ำเงิน)

 - บัญชีงบหน้า (สพป.๒) จำนวน ๑ ชุด / โรงเรียน

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

-8-

**หมายเหตุ**

1. การลงประวัติ 25 ปี เริ่มลงวัน เดือน ปี ที่บรรจุ
2. ให้ลงรายการที่มีการเลื่อนขั้นเงินเดือนประจำปีเท่านั้น ( คือเมษายน, ตุลาคม )
3. กรณีที่เงินในประวัติ ก.พ.7 มีการเปลี่ยนแปลง ที่ไม่เกี่ยวข้องกับการเลื่อนขั้นเงินเดือนในรอบ

เม.ย. และ ต.ค.เช่น การย้ายโรงเรียน การเปลี่ยนตำแหน่ง การเลื่อนระดับ รักษาการในตำแหน่ง

**ไม่ต้องนำมาลงในประวัติการขอรับเหรียญจักรพรรดิมาลา**

1. การกรอกประวัติผู้ขอรับเหรียญจักรพรรดิมาลา ผู้รับราชการหลังปี 2544 ให้ลงการเลื่อนขั้นเงินเดือน

1 ครั้ง คือ 1 ตุลาคม และตั้งแต่ปี 2544 เป็นต้นไป ให้ลงการเลื่อนขั้นเงินเดือน 2 ครั้ง คือ 1 เมษายน และ 1 ตุลาคม แต่ถ้าในรอบการเลื่อนขั้นเงินเดือนมีการปรับเงินตามมติ ครม. ในวันเดียวกันให้ลงเฉพาะเงินเลื่อนขั้นรอบปกติเท่านั้น

1. ผู้เสนอขอจะต้อง**ลงลายมือชื่อด้วยตนเองทุกฉบับด้วยปากกาสีน้ำเงินเท่านั้น**

**และห้ามสำเนาลายมือชื่อ**

1. ให้พิมพ์ด้วยตัวอักษรฟอนต์ TH SarabunIT๙ ขนาด 16 นิ้วเท่านั้น
2. การพิมพ์ให้อยู่ในหนึ่งหน้ากระดาษ A4 เท่านั้น และไม่เกิน 2 แผ่น
3. ให้ลงรายการสุดท้ายในช่อง วัน เดือน ปี ที่รับราชการว่า **“จนถึงปัจจุบัน”** ด้วย

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*